
BIROUL PERMANENT
AL CAMEREI DEPUTAŢILOR

Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.37/2010 pentru modificarea şi completarea Ordonanţei Guvernului nr.10/2004 privind falimentul instituţiilor de credit , transmis Comisiei pentru buget, finanţe şi bănci şi Comisiei juridice, de disciplină şi imunităţi, cu adresa Biroului Permanent  nr. PL.x 385  din  23 iunie 2010.
           PREŞEDINTE,



PREŞEDINTE,

Maria Eugenia Barna



Daniel Buda
Parlamentul  României

	Comisia pentru buget, finanţe şi bănci
Bucureşti, 22.06.2011

Nr.22/352/28.06.2010
	
	Comisia juridică, de disciplină şi imunităţi
Bucureşti, 22.06.2011

Nr.31/614/24.06.2010


RAPORT  COMUN  
asupra proiectului de Lege privind aprobarea Ordonanţei de urgenţă a Guvernului nr.37/2010 pentru modificarea şi completarea Ordonanţei Guvernului nr.10/2004 privind falimentul instituţiilor de credit 

Cu adresa nr. PL.x 385  din 23 iunie 2010, Biroul Permanent conform art. 95 şi 115 din Regulamentul Camerei Deputaţilor, republicat,  a sesizat  spre dezbatere pe fond,  în procedură de urgenţă Comisia pentru buget, finanţe şi bănci şi Comisia juridică, de disciplină şi imunităţi cu  proiectul de Lege privind aprobarea Ordonanţei de urgenţă a Guvernului nr.37/2010 pentru modificarea şi completarea Ordonanţei Guvernului nr.10/2004 privind falimentul instituţiilor de credit .
Camera Deputaţilor este  Cameră decizională, în conformitate cu dispoziţiile art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare.
Senatul, în calitate de  primă Cameră sesizată, a adoptat proiectul de lege în şedinţa din 17 iunie 2010.

Consiliul Legislativ  a avizat favorabil proiectul de ordonanţa de urgenţă, cu observaţii şi propuneri, conform avizului nr. 402 din 12 aprilie 2010.

Comisia pentru politică economică, reformă şi privatizare a transmis un aviz favorabil, cu nr. 21/205 din 30 iunie 2010.
În raport cu obiectul şi conţinutul său, proiectul de Lege face parte din categoria legilor organice.

Obiectul de reglementare  îl constituie aprobarea Ordonanţei de urgenţă a Guvernului nr.37/2010 pentru modificarea şi completarea Ordonanţei Guvernului nr.10/2004 privind falimentul instituţiilor de credit, în scopul asigurării îndeplinirii condiţiilor prevăzute în Aranjamentul Stand-by dintre România şi Fondul Monetar Internaţional, precum şi a unor recomandări formulate de acesta din urmă cu ocazia misiunii în România din luna octombrie 2009, şi anume: cererea instituţiei de credit debitoare sau a creditorilor acesteia pentru deschiderea procedurii falimentului va fi însoţită de aprobarea prealabilă a Băncii Naţionale a României, în calitate de autoritate de supraveghere prudenţială a instituţiilor de credit; pentru solicitarea cererii de către Banca Naţională a României şi pentru introducerea cererii de deschidere a procedurii falimentului la tribunal sunt prevăzute termene scurte de 10 zile; pentru declararea şi judecarea recursului împotriva hotărârii judecătorului sindic prin care s-a dispus deschiderea procedurii falimentului instituţiilor de credit sunt prevăzute termene speciale.

În conformitate cu prevederile art. 61 şi art. 63 din Regulamentul Camerei Deputaţilor, membrii Comisiei juridice, de disciplină şi imunităţi au examinat expunerea de motive,  proiectul de lege supus aprobării, avizul favorabil cu observaţii şi propuneri al Consiliului Legislativ şi avizul favorabil al Comisiei pentru politică economică, în şedinţa din 15 iunie 2011, iar Comisia pentru buget, finanţe şi bănci în şedinţa din data de în şedinţa din data de 21 iunie 2011.
La lucrările Comisiei juridice, de disciplină şi imunităţi au participat, în calitate de invitaţi, doamna Lidia Barac, secretar de stat în Ministerul Justiţiei şi domnul  Adrian Dumitrescu, consilier juridic la Banca Naţională a României, iar la şedinţa Comisiei pentru buget, finanţe şi bănci domnul  Adrian Dumitrescu, consilier juridic la Banca Naţională a României 

In urma dezbaterii proiectului de Lege privind aprobarea Ordonanţei de urgenţă a Guvernului nr.37/2010 pentru modificarea şi completarea Ordonanţei Guvernului nr.10/2004 privind falimentul instituţiilor de credit, membrii Comisiei juridice, de disciplină şi imunităţi cu unanimitate de voturi şi membrii Comisiei pentru buget, finanţe şi bănci cu majoritatea celor prezenţi la dezbatere au hotărât să supună Plenului Camerei Deputaţilor adoptarea  proiectului de Lege  cu amendamentele admise prezentate în anexa nr. 1 şi amendamentul respins prezentat în anexa nr. 2.
PREŞEDINTE,




PREŞEDINTE,

Maria Eugenia Barna
                              
Daniel Buda


SECRETAR,




SECRETAR,

                    Nicolae Bud

     

            Gabriel Andronache
	Şef serviciu,

Consilier parlamentar Roşu Gica


	
	

	Întocmit,

Consilier parlamentar Ene Giorgiana
	
	Consilier parlamentar Paul Şerban



Anexa nr. 1

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. Crt.
	Text O.U.G. nr.. 37/2010
	Text Senat
	Text propus de comisie

 (autorul amendamentului)
	Motivare

	1.
	
	Titlul legii: Lege privind aprobarea Ordonanţei de urgenţă a Guvernului nr.37/2010 pentru modificarea şi completarea Ordonanţei Guvernului nr. 10/2004 privind falimentul instituţiilor de credit
	Nemodificat
	

	2.
	
	Articol unic - Se aprobă Ordonanţa de urgenţă a Guvernului nr.37 din 14 aprilie 2010 pentru modificarea şi completarea Ordonanţei Guvernului nr. 10/2004 privind falimentul instituţiilor de credit, publicată în Monitorul Oficial al României, Partea I, nr.278 din 28 aprilie 2010.
	Articol unic - Se aprobă Ordonanţa de urgenţă a Guvernului nr.37 din 14 aprilie 2010 pentru modificarea şi completarea Ordonanţei Guvernului nr. 10/2004 privind falimentul instituţiilor de credit, publicată în Monitorul Oficial al României, Partea I, nr.278 din 28 aprilie 2010, cu următoarele modificări:

	

	3.
	Titlul OUG nr. 37/2010:

Ordonanţă de urgenţă a Guvernului nr. 37/2010 pentru modificarea şi completarea Ordonanţei Guvernului nr. 10/2004 privind falimentul instituţiilor de credit
	nemodificat
	nemodificat
	

	4.
	Articol unic. - Ordonanţa Guvernului nr. 10/2004 privind falimentul instituţiilor de credit, publicată în Monitorul Oficial al României, Partea I, nr. 84 din 30 ianuarie 2004, aprobată cu modificări şi completări prin Legea nr.278/2004, se modifică şi se completează după cum urmează:
	nemodificat
	nemodificat
	

	5.
	1.
La articolul 4, după alineatul (3) se introduce un nou alineat, alin. (4) cu
următorul cuprins:

(4) Recursul împotriva hotărârii prin care s-a dispus deschiderea procedurii se declară în 5 zile de la comunicarea hotărârii. Recursul primeşte termen de judecată în 48 de ore de la înregistrarea acestuia şi se judecă în regim de urgenţă. Hotărârea atacată nu poate fi suspendată de instanţa de recurs.
	nemodificat
	1. La articolul unic punctul 1, la articolul 4 alineatul (4) se modifică şi va avea următorul  cuprins:

„(4) Recursul împotriva hotărârii prin care s-a dispus deschiderea procedurii se declară în 5 zile de la comunicarea hotărârii. Recursul se judecă în 48 de ore de la înregistrarea acestuia în regim de urgenţă. Hotărârea atacată nu poate fi suspendată de instanţa de recurs.”

	Pentru considerente de ordin normativ.

Pentru o exprimare juridică ce este consacrată şi pentru a evidenţia caracterul imperativ al normei de procedură.

	6.
	2.
La articolul 5, litera b) se modifică şi va avea următorul cuprins:

b) inventarierea bunurilor instituţiei de credit debitoare şi luarea măsurilor corespunzătoare pentru conservarea lor, aplicarea sigiliilor la deschiderea procedurii falimentului, în conformitate cu prevederile Legii nr. 85/2006 privind procedura insolvenţei, cu modificările şi completările ulterioare;
	nemodificat
	nemodificat

	

	7.
	3.
La articolul 5 litera n), punctul 2 se modifică şi va avea următorul cuprins:

(2) vânzarea de bunuri, cum ar fi: clădiri, terenuri, valori mobiliare, operaţiuni de lichidare ce se realizează cu respectarea prevederilor Secţiunii a 7-a "Falimentul" a Cap. III din Legea nr. 85/2006 cu modificările şi completările ulterioare;
	nemodificat
	nemodificat
	

	8.
	4.
La articolul 6, alineatul (1) se modifică şi va avea următorul cuprins:

Art. 6. - (1) In îndeplinirea atribuţiilor lor, judecătorul-sindic şi lichidatorul pot cere şi punctul de vedere al Băncii Naţionale a României, în calitatea sa de autoritate de supraveghere bancară, privitor la orice aspecte de natură bancară. Banca Naţională a României poate transmite judecătorului-sindic şi lichidatorului, pe tot parcursul procedurii falimentului, punctul său de vedere sau informaţiile pe care le consideră relevante, ori de câte ori consideră necesar.
	nemodificat
	2. La articolul unic punctul 4, la articolul 6, alineatul (1) se modifică şi va avea următorul cuprins:
Art. 6. - (1) In îndeplinirea atribuţiilor lor, judecătorul-sindic şi lichidatorul pot cere şi punctul de vedere al Băncii Naţionale a României, în calitatea sa de autoritate de supraveghere prudenţială, privitor la orice aspecte de natură prudenţială. Banca Naţională a României poate transmite judecătorului-sindic şi lichidatorului, pe tot parcursul procedurii falimentului, punctul său de vedere sau informaţiile pe care le consideră relevante, ori de câte ori consideră necesar.


	Tehnică legislativă

	9.
	5. La articolul 6, alineatul (2) se abrogă.
	nemodificat
	nemodificat
	

	10.
	6. La articolul 7, alineatul (3) se modifică şi va avea următorul cuprins:

 (3) Judecătorul-sindic va stabili prin hotărârea de deschidere a procedurii falimentului cuantumul remuneraţiei lichidatorului, în conformitate cu prevederile Legii nr. 85/2006, cu modificările şi completările ulterioare.
	
	nemodificat

	

	11.
	7.
La articolul 11, după alineatul (1) se introduc trei noi alineate, alineatele (2), (3) şi (4)
cu următorul cuprins:

(2) Cererea instituţiei de credit debitoare sau a creditorilor acesteia va fi însoţită de aprobarea prealabilă a Băncii Naţionale a României.

(3) Banca Naţională a României poate respinge solicitarea instituţiei de credit debitoare sau a creditorilor acesteia atunci când apreciază că aceasta nu se află în stare de insolvenţă, astfel cum aceasta este definită la art. 2 alin. (1) lit. h) pct. 1 sau/şi 2. În acest caz, Banca Naţională a României poate decide instituirea administrării speciale, în măsura în care sunt îndeplinite condiţiile legale pentru instituirea acestei proceduri.

(4) Hotărârea Băncii Naţionale a României de aprobare sau de respingere a solicitării va fi motivată, şi poate fi contestată în instanţă potrivit legii.
	nemodificat
	nemodificat


	

	12.
	8. Articolul 12 se modifică şi va avea următorul cuprins:
Art. 12 - (1) Instituţia de credit debitoare aflată în stare de insolvenţă, astfel cum aceasta este definită la art. 2 alin. (1) lit. h) pct. 1 sau/şi 2, este obligată să adreseze tribunalului o cerere pentru a fi supusă prevederilor prezentei ordonanţe, în termen de maximum 30 de zile de la data la care a intervenit starea de insolvenţă.

(2) În prealabil, instituţia de credit debitoare este obligată să solicite Băncii Naţionale a României, în termen de maximum 10 zile de la data la care a intervenit starea de insolvenţă, aprobarea prealabilă pentru introducerea cererii de deschidere a procedurii falimentului.

(3) Banca Naţională a României se pronunţă asupra solicitării în termen de 10 zile de la data primirii acesteia, prin hotărâre motivată.
(4) În termen de maximum 10 zile de la data primirii aprobării prealabile de la Banca Naţională a României pentru introducerea cererii de deschidere a procedurii falimentului, instituţia de credit debitoare este obligată să adreseze tribunalului cererea pentru a fi supusă prevederilor prezentei ordonanţe.
(5)  Prevederile paragrafului 1 "Cererea debitorului" al Secţiunii 1 din Cap. III "Procedura" din Legea nr. 85/2006, cu modificările şi completările ulterioare, se aplică în mod corespunzător instituţiei de credit debitoare. în cazul în care Banca Naţională a României respinge solicitarea instituţiei de credit debitoare nu vor fi aplicabile prevederile art.143 alin. l din Legea nr. 85/2006, cu modificările şi completările ulterioare.
	nemodificat
	3.La articolul unic punctul 8 alineatul (4) al articolului 12 se modifică şi va avea următorul cuprins:
nemodificat

nemodificat

nemodificat

(4) În termen de 10 zile de la data primirii aprobării prealabile de la Banca Naţională a României pentru introducerea cererii de deschidere a procedurii falimentului, instituţia de credit debitoare este obligată să adreseze tribunalului cererea pentru a fi supusă prevederilor prezentei ordonanţe.
nemodificat

	Eliminarea sintagmei “maximum”, acesta fiind superfluu

	13.
	9.
Articolul 13 se modifică şi va avea următorul cuprins:
  Art. 13. - (1) Orice creditor care are o creanţă certă, lichidă şi exigibilă poate introduce la tribunal o cerere, în condiţiile prevăzute la art. 31 alin. (1) şi (2) din Legea nr. 85/2006, cu modificările şi completările ulterioare, împotriva unei instituţii de credit debitoare care nu a onorat integral o astfel de creanţă pe o perioadă de cel puţin 30 de zile lucrătoare de la scadenţă, în cazul caselor centrale ale cooperativelor de credit, inclusiv în cazul cooperativelor de credit afiliate la acestea, respectiv pe o perioadă de cel puţin 7 zile lucrătoare de la scadentă, în cazul celorlalte instituţii de credit.
(2) Creditorul nu va putea introduce cererea fără să facă dovada aprobării prealabile de către Banca Naţională a României a introducerii cererii de deschidere a procedurii falimentului. Banca Naţională a României se pronunţă asupra solicitării creditorului în termen de 10 zile de la data primirii acesteia, prin hotărâre motivată.
	
	nemodificat
	

	14.
	10.
La articolul 26, alineatul (1) se modifică şi va avea următorul cuprins:
   Art. 26. - (1) Prevederile Cap. III Secţiunea a 7-a "Falimentul" din Legea nr. 85/2006, cu modificările şi completările ulterioare, se vor aplica în mod corespunzător şi procedurii falimentului instituţiilor de credit, cu excepţia art. 123.
	nemodificat
	nemodificat
	

	15.
	11.
Articolul 28 se modifică şi va avea următorul cuprins:

   Art. 28. - După aprobarea de către judecătorul-sindic a modalităţii de lichidare prevăzute la art. 5 lit. n) pct. 1, lichidatorul organizează imediat, în situaţia în care modalitatea de lichidare aprobată prevede, negocierea privind tranzacţia de cumpărare de active şi asumare de pasive; în acest scop, lichidatorul organizează o şedinţă de informare cu toate instituţiile de credit considerate eligibile pe baza evaluării prealabile a Băncii Naţionale a României care va avea în vedere efectele tranzacţiei asupra situaţiei financiare a instituţiei de credit achizitoare şi a capacităţii sale de a se conforma cerinţelor prudenţiale, în vederea prezentării condiţiilor şi termenilor negocierii. Prealabil şedinţei de informare, lichidatorul semnează cu toate instituţiile de credit prezente la şedinţă un acord de confidenţialitate, prin care acestea se angajează să păstreze, în condiţiile legii, secretul profesional cu privire la informaţiile din cererea de ofertă referitoare la instituţia de credit aflată în stare de faliment ce urmează a face obiectul negocierii.
	nemodificat
	nemodificat

	

	16.
	12.
Articolul 32 se modifică şi va avea următorul cuprins:

    Art. 32. - În cel mai scurt timp, lichidatorul analizează ofertele primite şi alege, pe principiul costului minim presupus şi cu aprobarea Băncii Naţionale a României care va avea în vedere şi criteriul prevăzut la art.28, oferta instituţiei/instituţiilor de credit ofertante cu care urmează să se încheie convenţia de cumpărare de active şi asumare de pasive.
	nemodificat
	nemodificat
	

	17.
	
	
	4.La articolul unic după punctul 12 se introduce un punct nou, pct. 121 , cu următorul cuprins:

   „121  . Articolul 34 se modifică şi va avea următorul cuprins: 

   << Art. 34. – În cazul în care nu se primesc oferte în termenul stabilit în cererea de ofertă ori ofertele primite nu se încadrează în cerinţele de fezabilitate ale unei astfel de tranzacţii sau dacă judecătorul-sindic nu aprobă tranzacţia, lichidarea urmează a se efectua prin celelalte metode prevăzute în prezenta ordonanţă.>>”

	Corelarea prevederilor art. 34 din O.G. nr. 10/2004 cu prevederile art. 18 alin.(3) din O.G. nr. 39/1996

	18.
	13. Articolul 36 se abrogă.
	nemodificat
	nemodificat
	

	19.
	14. La articolul 38, punctele 2,3 şi 4 se modifică şi vor avea următorul cuprins:

2. creanţele rezultate din depozitele garantate, inclusiv cele ale Fondului de garantare a depozitelor în sistemul bancar rezultate din plata compensaţiilor către deponenţii garantaţi, precum şi creanţele izvorâte din raporturi de muncă pe cel mult 6 luni anterioare deschiderii procedurii;
3. creantele rezultând din activitatea debitorului după deschiderea procedurii;
4. creanţele bugetare, creanţele Fondului de garantare a depozitelor în sistemul bancar altele decât cele menţionate la pct.2, precum şi creanţele Băncii Naţionale a României decurgând din credite acordate de aceasta instituţiei de credit;
	        nemodificat

	nemodificat

	

	20.
	15.
La articolul 43, alineatul (1) se modifică şi va avea următorul cuprins:
Art. 43. - (1) Procedura falimentului va fi închisă de judecătorul-sindic, la solicitarea lichidatorului, printr-o hotărâre de închidere, atunci când judecătorul-sindic a aprobat raportul final, când toate fondurile sau bunurile din averea instituţiei de credit în faliment au fost distribuite şi când fondurile nereclamate de către cei îndreptăţiţi, în termen de 90 de zile de la data raportului final, au fost depuse de lichidator la Trezoreria Statului, iar extrasul de cont va fi depus la judecătorul-sindic. Hotărârea va fi comunicată în scris sau prin presă, în cel puţin două ziare de circulaţie naţională, tuturor părţilor implicate.
	        nemodificat

	5. La articolul unic punctul 15 la articolul 43, alineatul (1) se modifică şi va avea următorul cuprins:
Art. 43. - (1) Procedura falimentului va fi închisă de judecătorul-sindic, la solicitarea lichidatorului, printr-o hotărâre de închidere, atunci când judecătorul-sindic a aprobat raportul final, când toate fondurile sau bunurile din averea instituţiei de credit în faliment au fost distribuite şi când fondurile nereclamate de către cei îndreptăţiţi, în termen de 90 de zile de la data raportului final, au fost depuse de lichidator la Trezoreria Statului, iar extrasul de cont va fi depus la judecătorul-sindic. Hotărârea va fi comunicată în scris sau în presă, în cel puţin două ziare de circulaţie naţională, tuturor părţilor implicate.


	Pentru o exprimare gramaticală corectă.

	21.
	16. La articolul 57, alineatul (1) se modifică şi va avea următorul cuprins: 

Art. 57. - (1) Dispoziţiile prezentei ordonanţe se completează cu dispoziţiile Legii nr. 85/2006, cu modificările şi completările ulterioare, cu cele ale Codului de procedură civilă, precum şi cu cele ale Legii nr.   105/1992   cu   privire   la reglementarea raporturilor de   drept   internaţional privat.
	        nemodificat

	nemodificat
	


Anexa nr. 2
În cursul dezbaterii, Comisia a respins următorul amendament:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1.
	Art. 6 - (1) În îndeplinirea atribuţiilor lor, judecătorul-sindic şi lichidatorul pot cere şi punctul de vedere al Băncii Naţionale a României, în calitatea sa de autoritate de supraveghere bancară, privitor la orice aspecte de natură bancară.

	La articolul 6, alineatul (1) se modifică şi va avea următorul cuprins:

“Art. 6 – (1) În îndeplinirea atribuţiilor lor, judecătorul-sindic şi lichidatorul cer şi punctul de vedere al Băncii Naţionale a României, în calitatea sa de autoritate de supraveghere bancară, privitor la orice aspecte de natură bancară. 

  (11) Banca Naţională a României poate transmite judecătorului-sindic şi lichidatorului, pe tot parcursul procedurii falimentului, punctul său de vedere sau informaţiile pe care le consideră relevante, ori de câte ori consideră necesar. 


	Banca Naţională a României este autoritate de supraveghere prudenţială.

Prin vot s-a hotărât respingerea amendamentului.

	Camera Deputaţilor



1
2

